[{"text_idx": "#000001", "text": "Bidasoak denboraldiko laugarren jardunaldia jokatuko du bihar, irailak 23, Artalekun. Oraingo honetan, Valladolid taldea jasotzea egokituko zaio talde irundarrari eta horretarako \u201castean zehar lan ona\u201d egin dutela adierazi du Jacobo Cuetara entrenatzaileak. Neurketa 20:00etan ospatuko da."}, {"text_idx": "#000002", "text": "Bidasoa eta Valladolid aurkari ezagunak dira dagoeneko, izan ere, azken hilabeteetan aurrez aurre egotea egokitu zaie askotan. Jacobo Cuetarak jakinarazi duenez, \u201cValladolidek plantillaren zati bat aldatu du aurten eta aurkari zail bat izan daiteke. Bi neurketa irabazi ditu, guk bezala\u201d. Aurkariak, batez ere, \u201cfisikoan inbertitu du eta defentsaren sendotasunean\u201d, prestatzaileak aipatu duen moduan."}, {"text_idx": "#000003", "text": "Hala ere, talde irundarra lanean ongi ari dela ere azpimarratu du asturiarrak: \u201cAstean zehar lan ona egin dugu eta gainera, Asier Nieto eta Julen Aginagalde berreskuratu ditugu\u201d. Bi jokalari hauek kantxan egoteak ziurtasuna emanen dio taldeari, izan ere, \u201cnahiz eta Torrelavegan ongi aritu ginen, lehen taldeko jokalariak edukitzeak txandakatzea bermatzen du eta horrek intentsitatea ematen digu jokoan\u201d, onartu du Cuetarak."}, {"text_idx": "#000004", "text": "Victor Rodriguezek eta Dariel Garciak oraindik ez dute jokatuko, baina beste guztiak prest egonen dira bihar Valladoliden aurka, eta zaleen aurrean, kantxara ateratzeko."}, {"text_idx": "#000005", "text": "Valladoliden kontra 31-27 irabazi ondotik, talde irundarrak bortz puntu batu ditu sailkapenera"}, {"text_idx": "#000007", "text": "Jacobo Cuetararen taldea etxean ariko da berriz ere, eskenatoki berean Barc\u0327aren kontra emandako ikuskizunaren ondotik"}, {"text_idx": "#000009", "text": "Bidasoak denboraldiko lehen garaipena eskuratu zuen atzo..."}, {"text_idx": "#000010", "text": "Bidasoak Torrelavega bisitatuko du denboraldiko bigarren jardunaldia jokatzeko"}, {"text_idx": "#000012", "text": "Barc\u0327aren kontra 26ra berdindu zuen, lehen zati bikain baten ondotik"}]